|  |  |  |  |
| --- | --- | --- | --- |
| **Predmetno područje**  **razred,**  **datum** | Hrvatski jezik i komunikacija,  III. f  13. 12. 2022. | | |
| **Kurikularna tema** | Oci vaši rodiše se tudijer | | |
| **Tip nastavnog sata** | obrada (analiza novih jezičnih činjenica) | | |
| **Nastavna jedinica** | Imenice: gramatičke kategorije imenica | | |
| **Odgojno-obrazovni ishodi na kurikularnoj razini** | SŠ HJ A.3.5. Učenik analizira morfološka obilježja riječi i primjenjuje znanja pri oblikovanju teksta. | | |
| **Razrada odgojno-obrazovnih ishoda** | Učenik razlikuje različite gramatičke kategorije imenica.  Učenik određuje imenicama rod, broj i padež. | | |
| **Odgojno-obrazovni ishodi na razini aktivnosti** | Učenik se koristi imenicama u imenovanju pojmova;  uočava imenice u tekstu i izdvaja primjere za sva tri roda,  određuje imenicama oblikotvornu osnovu i nastavak;  razlikuje karakteristične nastavke za rodove u nominativu jednine;  sklanja imenice triju rodova u jednini i množini;  razlikuje skupinu *singularia od* *pluralia tantum* i određuje im rod i broj;  uočava nepodudaranje gramatičkog roda i spola;  uočava odstupanja u gramatičkim kategorijama roda i broja;  određuje padež imenicama u tekstu. | | |
| **Suodnosne veze** | Književnost, Kultura i mediji, Sociologija (C. 3) | | |
| **Očekivanja**  **međupredmetnih tema** | *uku b.4.4./5.* Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće  *osr B.1.2.* Razvija komunikacijske kompetencije. | | |
| **Literatura za učenike** | Dujmović Markusi, Dragica, *Fon Fon 3*, udžbenik za treći razred gimnazije, Profil Klett | | |
| **Literatura za nastavnika** | *Kurikulum nastavnog predmeta hrvatski jezik za osnovne škole i gimnazije*.  Dujmović Markusi, Dragica, *Fon Fon 3*, udžbenik za treći razred gimnazije, Profil Klett | | |
| **Metodički sustavi** | lingvističko-komunikacijski¸ analitičko-eksplikativni sustav | | |
| **Nastavna sredstva i pomagala** | živa riječ, računalo, projektor, slikokaz, bilježnica, nastavni listići | | |
| **Nastavne metode** | metoda izlaganja (upućivanja), metoda pokazivanja, metoda čitanja, metoda pisanja, metoda slušanja, metoda razgovora (motivacijski, reproduktivni, heuristički) | | |
| **Nastavni oblici** | frontalni rad, individualni rad, rad u paru | | |
| **Struktura i predviđeno trajanje nastavnoga sata** | 45 min  **Uvodni dio sata – 7 min**  1. motivacija  2. najava naobrazbene zadaće i osvježivanje potrebnog predznanja  **Središnji dio sata – 32 min**  3. lingvometodički predložak  4. zapažanje novih jezičnih činjenica  5. uopćavanje – definiranje  6. otkrivanje ostalih važnih obilježja  **Završni dio sata – 6 min**  7. sinteza  8. samovrednovanje i domaći rad | | |
| **Nastavna faza i aktivnosti učitelja** | | **Aktivnosti učenika** | **Nastavni oblici i vrednovanje na razini aktivnosti** |
| **Motivacija:**  Nastavnica potiče učenike na raspravu o pojmu autor, što zapravo znači biti autor i je li to jednostavno. Nakon toga, nastavnica prikazuje dva kratka videouratka na temu autora. Pita učenike slažu li se s odslušanim. Prikazuje na slikokazu fotografije i navodi učenike da imenuju umjetnosti na fotografijama. Potiče učenike da razmisle kako bi izgledao svijet bez umjetnosti i smatraju li da je poezija kao umjetnost beskorisna i bespotrebna.  **Najava naobrazbene zadaće i osvježivanje potrebnog predznanja:**  Nastavnica najavljuje da će pročitati jedan tekst iz djela koje se upravo bavi svijetom bez poezije i njenom korisnošću te navodi učenike da riješe zagonetku kako bi se otkrio naslov teksta. Učenicima je zadano promijeniti glagol i imenicu prema različitim gramatičkim kategorijama. Kada učenici pogode naslov, nastavnica pita uz pomoću kojih gramatičkih kategorija imenica su promijenili i odgonetnuli imenicu. Nakon što odgovore, nastavnica prikazuje naslov nastavne jedinice: Gramatičke kategorije imenica: rod, broj i padež i najavljuje da je to tema današnjeg sata.  **Lingvometodički predložak:**  Nastavnica dijeli učenicima nastavni listić s tekstom o romanu *Kupit ćemo pjesnika*, Alfonsa Cruza. Nastavnica čita tekst o djelu, a učenica citat iz romana. Nakon čitanja raspravlja s učenicima o zanimljivosti tematike.  **Zapažanje novih činjenica:**  Nastavnica upućuje učenike da riješe tri zadatka na nastavnom listiću. Najavljuje učenicima da će se baviti gramatičkim kategorijama roda, broja i padeža imenica. Objašnjava da je potrebno slijediti upute, koristiti se udžbenikom i izdvajati primjere iz teksta.  **Uopćavanje – definiranje:**  Nastavnica poziva učenike da pročitaju svoje odgovore i primjere za rod, broj i padež. Sluša odgovore i prati jesu li točni. Prikazuje svoje primjere na slikokazu prateći odgovore učenika.  **Otkrivanje ostalih važnih obilježja:**  Nastavnica dijeli nastavni listić. Navodi učenike da uz pomoć upute i udžbenika riješe posljednji zadatak o skupini imenica *singularia* i *pluralia tantum* te o nepodudaranju gramatičkog roda imenica i spola. Nakon rješavanja, provjerava usmeno odgovore prateći ih rješenjima na slikokazu.  **Sinteza:**  Nastavnica usmeno postavlja učenicima pitanja kako bi se napravila sinteza najvažnijih činjenica, a odgovore prikazuje na slikokazu.  **Samovrednovanje i domaći rad:**  Nastavnica dijeli listu za samoprocjenu razumijevanja obrađenih nastavnih sadržaja.  Za domaći rad nastavnica navodi da učenici u citatu teksta podcrtaju imenice i odrede rod, broj i padež. | | Učenici iznose svoje mišljenje.  Učenici gledaju videouratke  Učenici imenuju umjetnost i odgovaraju na postavljena pitanja iznoseći osobne dojmove.  Učenici slušaju najavu teme te ishode sata.  Učenici rješavaju zagonetku.  Učenici imenuju gramatičke kategorije: rod, broj i padež.  Učenici slušaju najavu sata.  Učenici slušaju interpretativno čitanje nastavnice i učenice.  Učenici iznose svoja razmišljanja o tekstu.  Učenici se koriste udžbenikom i popunjavaju nastavni listić izdvajajući primjere iz teksta.  Učenici iznose svoje odgovore, prate primjere na slikokazu te korigiraju svoja rješenja po potrebi.  Učenici rješavaju nastavni listić.  Iznose svoje odgovore, prate rješenja na slikokazu i korigiraju rješenja po potrebi.  Učenici usmeno odgovaraju na pitanja.  Učenici samovrednuju svoje znanje.  Učenici slušaju zadatak za domaći rad. | *frontalni rad*  *frontalni rad*  *individualni rad*  *frontalni rad*  *rad u paru*  *individualni rad*  *vrednovanje za učenje*  *rad u paru*  *vrednovanje za učenje*  *frontalni rad*  *vrednovanje za učenje*  *vrednovanje kao učenje: samovrednovanje*  *vrednovanje za učenje* |